Αρνάκι τσιγαριαστό
To τσιγαριαστό γίνεται ο ύμνος της γαστρονομίας του Ρεθύμνου.
1 κιλό αρνί, κατά προτίμηση ζυγούρι, με το κόκαλο, σε μερίδες (ζητάμε από τον κρεοπώλη μπουτάκι ή μπροστινό), 3 ξερά κρεμμύδια, σε καρέ, λίγη κανέλα σκόνη, 70 ml κόκκινο ξηρό κρασί, 2 φύλλα δάφνης, 80 ml ελαιόλαδο, αλάτι, πιπέρι φρεσκοτριμμένο
Για να φτιάξουμε τσιγαριστό, βάζουμε, σε μια βαθιά και φαρδιά κατσαρόλα (πλασοτέ) το ελαιόλαδο να ζεσταθεί πολύ καλά και ρίχνουμε το αρνί.Σοτάρουμε σε μέτρια προς δυνατή φωτιά για περίπου 5 λεπτά, από όλες τις πλευρές.Ρίχνουμε τα κρεμμύδια και συνεχίζουμε το σοτάρισμα για 3-4 λεπτά ακόμα, μέχρι να γυαλίσουν.Βάζουμε αλάτι, πιπέρι, ελάχιστη κανέλα και χαμηλώνουμε τη φωτιά.Το αρνί θα αρχίσει να βγάζει στα υγρά του, αν όμως δούμε ότι σώνεται το ζουμί στην κατσαρόλα, χαμηλώνουμε κι άλλο τη φωτιά.Συνεχίζουμε το μαγείρεμα για περίπου 15 λεπτά και προσθέτουμε το κρασί.Αφήνουμε να εξατμιστεί το αλκοόλ για 1-2 λεπτά, ρίχνουμε τη δάφνη και περίπου 100 ml νερό και σκεπάζουμε με το καπάκι.Χαμηλώνουμε τη φωτιά και σιγομαγειρεύουμε το αρνί για περίπου 2 ώρες, μέχρι να μαλακώσει αρχικά και ύστερα να μελώσει. Το αρνί είναι έτοιμο όταν θα έχει πιει το ζουμί του και θα παραμένει ελαφρώς ελαστικό και πεντανόστιμο.Σερβίρουμε το τσιγαριαστό με παχουλές τηγανητές πατάτες.
Αρνί,Κρασί,Κρεμμύδι,Χωρίς γαλακτοκομικά,Χωρίς γλουτένη,Χωρίς ζάχαρη